ДОКЛАД НА КОМИСИЯТА ДО ЕВРОПЕЙСКИЯ ПАРЛАМЕНТ И СЪВЕТА ЗА ПОЛЗВАЩАТА СЕ С ГАРАНЦИЯ ОТ БЮДЖЕТА НА ЕС ВЪНШНА ДЕЙНОСТ НА ЕИБ ПРЕЗ 2013 Г. И ЗА ПРИЛАГАНЕТО НА РЕШЕНИЕ 1080/2011/ЕС ОТ 25 ОКТОМВРИ 2011 г., ОБХВАЩАЩО ПОДПИСАНИТЕ ПРЕЗ 2007-ЮНИ 2014 Г. ОПЕРАЦИИ НА ЕИБ ПО ФИНАНСИРАНЕ /* COM/2014/0674 final */





1. ВЪВЕДЕНИЕ В Решение 1080/2011/ЕС на Европейския парламент и на Съвета от 25 октомври 2011 г. за предоставяне на гаранция от ЕС на Европейската инвестиционна банка (ЕИБ) за загуби по заеми и гаранции по заеми за проекти, осъществявани извън Съюза[1] (наричани по-нататък „Решението“ и „гаранцията от ЕС“) от Комисията се изисква да докладва ежегодно, въз основа на предоставените от ЕИБ годишни доклади, за гарантираните от ЕС операции на банката по финансиране. В настоящия доклад са обобщени и операциите на собствен риск, извършени от ЕИБ през 2013 г. в обхванатите от Решението региони. Операциите на ЕИБ в Африка, Карибския и Тихоокеанския басейн (АКТБ), както и в отвъдморските страни и територии (ОСТ), са представени в отделен годишен доклад[2]. В член 17 от решението от Комисията се изисква да представи на Европейския парламент и на Съвета окончателен доклад за прилагането на решението. Окончателният доклад, даден в приложението, се отнася за външните операции на ЕИБ по финансиране, подписани през периода от 2007 до 30 юни 2014 г., вследствие на удължаването на срока на действие на решението с шест месеца. По-подробна информация и таблици със статистически данни за гореспоменатите дейности, включително на проектно, секторно, държавно и регионално ниво, се съдържат в приложения работен документ на службите на Комисията (РДСК). След изминалата втора година на прилагане на новата рамка на ЕИБ за измерване на резултатите (РИР), в настоящия доклад се дава по-подробна информация за очакваните резултати от подписаните през 2013 г. операции на ЕИБ по финансиране. В РДСК са представени конкретни резултати въз основа на шест избрани примера на продължаващи операции. На 16 април 2014 г. Европейският парламент и Съветът приеха ново Решение № 466/2014/ЕС[3] за предоставяне на гаранция от ЕС на Европейската инвестиционна банка за загуби по операции по финансиране на инвестиционни проекти извън ЕС за периода 2014—2020 г. 2. ОСНОВНИ РЕЗУЛТАТИ В Решението се определя максималният размер на общия мандат — 27,484 млрд. евро, както и допълнителен мандат от 2 млрд. евро в областта на изменението на климата. Въпреки трудната стопанска конюнктура през 2013 г., подписаните от ЕИБ заеми в обхванатите от Решението региони се увеличиха до 6,8 млрд. евро (в сравнение с 6,5 млрд. евро през 2012 г.). Финансирането с гаранция от ЕС нарасна с около 0,4 млрд. евро и достигна 4,4 млрд. евро, а това на собствен риск на ЕИБ намаля с около 0,1 млрд. евро и достигна 2,4 млрд. евро. ЕИБ продължи твърдата си подкрепа на програмата за действията на ЕС в областта на климата. Като цяло подписаните през 2013 г. заеми за действия в областта на климата в обхванатите от външния мандат региони, както са определени в Решението, възлязоха на 2,1 млрд. евро или 31 % от общия размер на подписаните заеми. През януари 2012 г. ЕИБ лансира РИР, която в съответствие с изискванията на Решението засили измерването и отчитането на резултатите, както и въздействието на операциите. Бе разработен обстоен набор от обективно измерими и наблюдаеми показатели като ориентир при оценяването по време на жизнения цикъл на проекта. В РДСК са обобщени очакваните резултати от всички подписани през 2013 г. операции на ЕИБ. Пълен доклад за резултатите от операциите на ЕИБ извън ЕС е публикуван на уебсайта на банката[4]. В Решението се набляга на по-голяма спойка между външната дейност на ЕИБ и външните стратегическа дейност, програми и инструменти на ЕС. През 2013 г. ЕИБ продължи да работи в тясно сътрудничество с Комисията и ЕСВД за засилване на последователността и съгласуваността на действията си с външната стратегическа дейност на ЕС. В този контекст меморандумът за разбирателство между ЕС и ЕИБ бе осъвременен и разширен с включването на ЕСВД. Той бе подписан от страните на 12.9.2013 г. 3. ОПЕРАЦИИ ПО ФИНАНСИРАНЕ 3.1. Преглед на общия размер на финансирането от ЕИБ в обхванатите от Решението региони В следната таблица са представени данни за размера на финансирането от ЕИБ през 2013 г. в обхванатите от Решението региони. Таблица 1: Външни операции на ЕИБ по финансиране, подписани през 2013 г. Държави, в които се провеждат операции || Операции в рамките на мандата || Операции на ЕИБ на собствен риск || Общо (в млн. евро) || Цялостна гаранция || Гаранция срещу политически риск || Общо Държави на предприсъединителен етап || 960 || 0 || 960 || 1998 || 2958 Средиземноморски държави || 397 || 133 || 530 || 0 || 530 Източни съседи и Русия || 1126 || 560 || 1686 || 119 || 1805 Азия и Латинска Америка || 782 || 215 || 997 || 242 || 1240 Южна Африка || 0 || 260 || 260 || 0 || 260 Общо || 3265 || 1168 || 4433 || 2359 || 6793 Забележки: В допълнение към горепосочените суми от собствените ресурси на ЕИБ, бяха подписани операции за дялово участие и микрофинансиране в размер на 53 млн. евро с ресурси на трети страни в средиземноморския регион. През 2013 г. делът на общия обем на дейността в рамките на мандата на ЕС се увеличи с 4 %, достигайки 4,43 млрд. евро (в сравнение с 3,96 млрд. евро през 2012 г.), или 65 % от общото финансиране през 2013 г. в обхванатите от Решението региони. Огромната част (85 %) от финансираните на собствен риск операции бяха подписани с държавите на предприсъединителен етап. През 2013 г. 74 % от подписаните в рамките на мандата заеми се ползваха с цялостна гаранция (3,26 млрд. евро), предназначена за операциите със субекти на различни държавни равнища, а 26 % — с гаранция срещу политически риск (1,17 млрд. евро) за операциите с частния сектор, като ЕИБ пое останалите рискове. Просрочването на плащанията по лихвите и главниците от страна на сирийското правителство продължи и през 2013 г.[5] През 2012 г. ЕИБ отправи към Гаранционния фонд искания за плащания в размер на 42 млн. евро и възстанови 2,1 млн. евро. През 2013 г. ЕИБ отправи допълнителни искания за общо 64,8 млн. евро. Диаграма 1: Годишна динамика на общия размер на финансирането от ЕИБ със собствени ресурси В края на 2013 г. (вж. таблица 2) общата сума на подписаните по силата на Решението заеми (без анулираните) бе 27 млрд. евро или 92 % от общия максимален размер в рамките на мандата. Общо 2,46 млрд. евро останаха на разположение на ЕИБ за нови операции в рамките на мандата. В края на 2013 г. срокът на действие на Решението бе автоматично продължен с шест месеца, тъй като Европейският парламент и Съветът не бяха приели ново решение. Таблица 2: Общ размер на подписаните заеми и извършените плащания в рамките на мандата (2007—2013 г.) млн. евро || Таван || Нетна подписана сума || Нетна подписана сума като % от тавана || Изплатена сума || Нетна изплатена сума като % от нетната подписана сума Държави на предприсъединителен етап || 9 048 || 8 949 || 99 % || 5 648 || 63 % Средиземноморски държави || 9 700 || 8 381 || 86 % || 4 145 || 49 % Източни съседи и Русия || 3 848 || 3 844 || 100 % || 898 || 23 % Азия и Латинска Америка || 3 952 || 3 284 || 83 % || 2 322 || 71 % Южна Африка || 936 || 911 || 97 % || 558 || 61 % Общо по общия мандат || 27 484 || 25 369 || 92 % || 13 571 || 53 % Мандат в областта на изменението на климата (2011—2013 г.) || 2 000 || 1 656 || 83 % || 217 || 13 % Общо по мандат || 29 484 || 27 025 || 92 % || 13 788 || 51 % Важна забележка: Изплатените суми са в равностойността в евро, изчислена по обменния курс в момента на трансакцията. В таблица 2 се вижда, че в края на 2013 г. ЕИБ (почти) е достигнала регионалните тавани при държавите на на предприсъединителен етап, държавите от Източното съседство, както и Южна Африка. Налични средства са останали главно при средиземноморските държави и държавите от Азия и Латинска Америка. Решението предвижда възможност за прехвърляне между регионите до 10 % от определен таван. Извършените плащания са показател за напредъка по проектите: до края на 2013 г. бяха изплатени 51 % от общо 13,8 млрд. евро подписани по силата на Решението нетни суми. Това съответства на обичайната средна разлика във времето между подписването и изплащането на средствата. Добър напредък се наблюдаваше при региона Азия и Латинска Америка с усвоени 71 % от нетните подписани суми, следван от държавите на предприсъединителен етап (63 %) и Южна Африка (61 %). При регион Източни съседи и Русия плащанията останаха под средното равнище с усвоени 23 % от нетните подписани суми. Това отразява първоначалното забавяне на изпълнението на проектите и административни забавяния в държавите получателки. Процентът на изплатените средства по мандата в областта на изменението на климата е относително нисък, тъй като той бе задействан в края на 2011 г. Таблица 3: Годишно договорено кредитиране по силата на действащото понастоящем Решение (2007—2013 г.) млн. евро || 2007 г.* || 2008 г. || 2009 г. || 2010 г. || 2011 г. || 2012 г. || 2013 г. || Общо всичко || Анулирани суми || Общо нетно Държави на предприсъединителен етап || 389 || 2 009 || 2 859 || 1 535 || 874 || 821 || 610 || 9 096 || 147 || 8 949 Средиземноморски държави || 1 205 || 1 195 || 1 510 || 2 009 || 926 || 1 305 || 530 || 8 680 || 299 || 8 381 Източни съседи и Русия || 0 || 170 || 233 || 631 || 675 || 934 || 1 443 || 4 085 || 241 || 3 844 Азия и Латинска Америка || 305 || 469 || 1 051 || 643 || 310 || 300 || 584 || 3 662 || 378 || 3 284 Южна Африка || 0 || 203 || 280 || 50 || 115 || 100 || 260 || 1 008 || 96 || 912 Общо по общия мандат || 1 899 || 4 045 || 5 932 || 4 867 || 2 900 || 3 460 || 3 427 || 26 530 || 1 161 || 25 369 Мандат в областта на изменение на климата (2011—2013 г.) || || || || || 150 || 500 || 1 006 || 1 656 || -- || 1 656 Държави на предприсъединителен етап || || || || || 150 || - || 350 || 500 || -- || 500 Средиземноморски държави || || || || || || 350 || - || 350 || -- || 350 Източни съседи и Русия || || || || || || - || 243 || 243 || -- || 243 Азия и Латинска Америка || || || || || || 150 || 413 || 563 || -- || 563 Южна Африка || || || || || || - || - || - || -- || - Общо по мандат || 1 899 || 4 045 || 5 932 || 4 867 || 3 050 || 3 960 || 4 433 || 28 186 || 1161 || 27 025 || * До 31 юли 2007 г. заемите се отпускаха и по силата на предишното решение за 2000—2007 г. По отношение на броя проекти, през 2013 г. по силата на Решението бяха подписани 42 нови операции в сравнение с 43 през 2012 г. Вж. таблицата по-долу. Таблица 4: Брой на подписаните през 2013 г. операции по региони и ресурс Региони || Мандат || ЕИБ — собствен риск || Общо || Ресурси на трети страни Азия и Латинска Америка || 11 || 2 || 13 || - Средиземноморски държави || 7 || - || 7 || 9 Държави на предприсъединителен етап || 6 || 19 || 25 || - Източни съседи и Русия || 16 || 1 || 17 || - Южна Африка || 2 || - || 2 || - Мултирегионални* || - || 4 || 4 || - Общо || 42 || 26 || 68 || 77 * подписани операции с акцент върху 2 или повече региона През 2013 г. основният регион на финансиране от ЕИБ извън ЕС продължиха да бъдат държавите на предприсъединителен етап с подписани заеми за 2,96 млрд. евро (25 нови операции), което представлява 43,5 % от общото финансиране в обхванатите от Решението региони. ЕИБ даде приоритет на кредитирането на МСП и на трансевропейските инфраструктурни проекти. Кредитирането с гаранция от ЕС спадна на 0,96 млрд. евро, а кредитирането на собствен риск по Предприсъединителния инструмент намаля на 2 млрд. евро в сравнение с 2,3 млрд. евро през 2012 г. (вж. таблица 1). През 2013 г. политическите събития в средиземноморския регион доведоха до трудна оперативна среда. Дейността на ЕИБ спадна с 66 % — от 1,7 млрд. евро през 2012 г. на 0,6 млрд. евро (16 нови операции). Както и предходните години, основните получатели на финансирането от ЕИБ в средиземноморския регион бяха енергетиката и транспортът. ЕИБ засили и кредитирането на частния сектор, като подписа 9 операции за дялово участие и микрофинансиране с ресурси на трети страни. Финансирането от ЕИБ в регион Източни съседи и Русия се увеличи със 17 нови операции и достигна 1,8 млрд. евро (вж. таблици 1 и 4). Това се дължеше главно на проектите в Русия. Политическите събития обаче принудиха ЕИБ да отложи три операции в Украйна и Русия, които иначе щяха да бъдат сключени през периода на мандата. Подписването на допълнителни потенциални операции в Русия ще зависи от съответните санкции от страна на ЕС. Комисията ще наблюдава и оценява вероятността от ново задействане на Гаранционния фонд, както и евентуалната необходимост средствата в него да се допълнят. От 2012 г. насам е замразен и диалогът между ЕС и Русия в областта на транспорта. До този момент условията за възобновяване на сътрудничеството в сектора на транспорта не са изпълнени, а през 2014 г., в резултат на кризата в Украйна, допълнително се влошиха и двустранните отношения в по-широк план. В Азия и Латинска Америка общото кредитиране нарасна на 1,24 млрд. евро (в сравнение със 700 млн. евро през 2012 г.). Както се вижда от таблица 5, кредитните линии за финансови институции за развитие на частния сектор са преобладаващата дейност по размер на подписаните през 2013 г. операции, особено в регионите на държавите на предприсъединителен етап и Източното съседство. Тя е следвана от енергетиката (по-специално в региона на държавите от Азия и Латинска Америка), транспорта и градоустройството. По-долу е представена разбивка по сектори и региони. Таблица 5: Разбивка по сектори на подписаните през 2013 г. външни операции в рамките на мандата и на собствен риск на ЕИБ млн. евро || Държави на предприсъединителен етап || Средиземноморски държави || Източни съседи и Русия || Азия и Латинска Америка || Южна Африка || Общо Енергетика || 199 || 253 || 105 || 867 || 110 || 1,534 Транспорт || 460 || 50 || 438 || - || || 948 Водоснабдяване и канализация || 6 || 77 || 64 || 60 || || 207 Кредитни линии || 1,450 || 80 || 1,193 || 283 || || 3,006 Селско стопанство, рибарство и горско стопанство || 150 || || 6 || 21 || || 177 Индустрия || || 20 || || 9 || || 29 Финансови услуги || 192 || || || - || || 192 Телекомуникации || 300 || || || - || || 300 Градоустройство || 200 || 50 || || - || 150 || 400 Общо || 2,958 || 530 || 1,805 || 1,240 || 260 || 6,793 Забележки: В допълнение към горепосочените суми бяха подписани операции за дялово участие и микрофинансиране в размер на 53 млн. евро с ресурси на трети страни в средиземноморския регион. 3.2. Принос за осъществяването на стратегическите цели на ЕС В Решението са предвидени три хоризонтални приоритетни цели за всички региони, ползващи се с гаранция от бюджета на ЕС („цели по мандата“): i) смекчаване на последиците от изменението на климата и адаптиране към тях; ii) развитие на социално-икономическата инфраструктура; iii) развитие на местния частен сектор, по-специално осигуряване на подкрепа за МСП. Допълнителните цели обхващат: принос към общите принципи на външната дейност, посочени в член 21 от ДЕС, и регионална интеграция между държавите партньори, която включва икономическа интеграция между държавите на предприсъединителен етап, съседните на ЕС държави и Съюза. Целта на Регионалните технически оперативни насоки[6] е осигуряване на ползващо се с гаранция от ЕС финансиране от ЕИБ, което да е съгласувано със съответните външни стратегически действия, програми и инструменти на ЕС в обхванатите от Решението региони и да ги допълва. Приносът за постигането на целите по мандата е отразен в следната диаграма, като са взети предвид както операциите през 2013 г. в рамките на мандата, така и тези по инструментите със собствен риск. Почти половината от операциите допринасят за повече от една цел. Това важи в особена степен за проектите за действия в областта на климата. Диаграма 2: Принос към целта по мандата (%) Смекчаване на последиците от изменението на климата и приспособяване към тях През 2013 г. ЕИБ продължи да засилва кредитирането на действия в областта на климата. Допълнителният финансов пакет в размер на 2 млрд. евро на мандата в областта на изменението на климата позволи към държавите с бързо развиващи се пазарни икономики да бъдат приобщени други развиващи се държави с финансирани действия в областта на климата. До края на 2013 г. от пакета от 2 млрд. евро (предоставен през октомври 2011 г.) бяха подписани и усвоени 83 %, а остатъкът бе изцяло набелязан за допълнителни предстоящи операции, които фактически бяха подписани преди изтичането на мандата през юни 2014 г. Кредитирането на действия в областта на климата се запази силно в Азия с почти 90 % от подписаните операции, следван от размера на новото финансиране в Южна Африка (88 %) и Латинска Америка и Централна Азия (близо 50 %). В средиземноморския регион 50 % от подписаното през 2013 г. финансиране подкрепи действия в областта на климата. Значително финансиране за действия в областта на климата бе мобилизирано и за проекти в регионите на държавите на предприсъединителен етап и Източно съседство, но като цяло делът там бе по-малък поради други належащи приоритетни насоки на кредитиране като развитието на частния сектор. Таблица 6: Подписано през 2013 г. външно кредитиране за действия в областта на климата в обхванатите от мандата региони || Действия в областта на климата в рамките на || Общо действия в областта на климата || Като % от общите подписани заеми млн. евро || Мандат в областта на изменението на климата || Общ мандат || Инструмента на ЕИБ със собствен риск Азия || 286 || 127 || 51 || 464 || 88 % Централна Азия || 127 || || || 127 || 58 % Латинска Америка || || 52 || 191 || 243 || 49 % Средиземноморски държави || || 253 || || 253 || 48 % Държави на предприсъединителен етап || 350 || || 159 || 509 || 17 % Източни съседи и Русия || 243 || 5 || 19 || 267 || 15 % Южна Африка || || 230 || || 230 || 88 % Общо в обхванатите от мандата региони || 1006 || 667 || 421 || 2,094 || 31 % На енергийния сектор се пада най-големият дял от свързаното с климата финансиране както като размер (1,3 млрд. евро), така и като брой проекти (16). Това отразява особено голямото търсене на инвестиции в енергийната ефективност и енергията от възобновяеми източници. Други проекти с принос за целта на ЕИБ при действията в областта на климата са в областта на устойчивия транспорт (357 млн. евро), градоустройството (177 млн. евро) и „природните ресурси“ (120 млн. евро). През 2013 г. подписаните заеми за действия в областта на климата възлязоха на 2,1 млрд. евро, което е 31 % от общия размер на външното финансиране от ЕИБ в обхванатите от Решението региони. Този дял е над общия целеви дял на ЕИБ от 25 %. Сравнително големият размер, подписан през 2013 г., може да се обясни с подписването на относително голям брой проекти. Развитие на социално-икономическата инфраструктура ЕИБ подписа общо 46 външни операции на стойност 3,6 млрд. евро, за да помогне за развитието на социално-икономическата инфраструктура в различни сектори. В тях се включват 9 операции, които, когато действителното секторно разпределение не е предварително известно, се извършват чрез посредници. Както и през предходните години, най-големият дял по сектори е на енергетиката (18 проекта) и транспорта (10 проекта). Развитие на местния частен сектор, по-специално осигуряване на подкрепа за МСП ЕИБ подкрепя развитието на частния сектор на местно равнище по различни начини, най-често чрез отпускане на кредитни линии на финансови посредници (основно банки) за кредитиране на малките и средните предприятия. Като цяло, от общо 51 външни дейности, допринесли за развитието на частния сектор на местно равнище, 36 бяха заеми за посредници на стойност 3,3 млрд. евро за кредитиране на МСП и предприятия със средна капитализация. Други 12 % от тези операции представляваха пряко кредитиране на по-големи частни предприятия, а 9 операции — инвестиции във фондове за дялово участие и в институции за микрофинансиране (ИМФ). Регионална интеграция Очаква се за регионалната интеграция да допринесат проекти в редица сектори. От 17-те проекта (1,1 млрд. евро) с принос за регионалната интеграция 6 са преки операции в транспортния сектор. Това са предимно трансгранични пътища и регионални аеронавигационни мрежи. Четири проекта допринесоха чрез енергийния сектор. Това направление бе най-подчертано в регионите на държавите на предприсъединителен етап и Източно съседство, в които са съсредоточени приблизително три четвърти от общия размер на външните заеми в подкрепа на регионалната интеграция. 3.3. Въздействие и добавена стойност на операциите на ЕИБ Оценката по РИР на операциите на ЕИБ по финансиране обхваща целия им жизнен цикъл. Рамката спомага да се подберат надеждни проекти, които са в съответствие с приоритетите на ЕС, основават се на конкретни резултати и в които участието на ЕИБ има добавена стойност. При оценяването се определят показатели за резултатите с основни сценарии и цели; тези показатели обхващат очакваните от операцията социално-икономически и свързани с околната среда резултати. Постигнатото спрямо тези конкретни базови показатели за резултатите се наблюдава през целия жизнен цикъл на проекта и се докладва в две основни фази: за преките операции — при приключване на проекта и 3 години след приключването („след приключване“); за фондовете за дялово участие — в края на инвестиционния период и в края на жизнения цикъл на фонда; за кредитирането чрез посредници — в края на периода на разпределение. Проектите се оценяват според три „стълба“: i) стълб 1 е оценката на очаквания принос за приоритетите на ЕС и държавите, както и на условията за допустимост според целите на ЕИБ по мандата; ii) стълб 2 е оценката на качеството и надеждността на операцията въз основа на очакваните резултати; iii) стълб 3 е оценката на очакваната от ЕИБ добавена стойност във финансов и нефинансов аспект. Повече информация за концептуалната РИР се съдържа в РДСК. Поради факта, че преди да се почувстват резултатите от операциите по въведената през 2012 г. РИР, ще минат няколко години, в РДСК се съдържат шест примера, които представят действителните резултати по проектите, които са в процес на изпълнение. Ето защо по-долу са представени и обсъдени очакваните резултати за всички подписани операции в обхванатите от мандата региони. Диаграма 3: Разпределение на очакваните рейтинги по РИР по стълбове на подписаните през 2013 г. проекти Очаквани резултати от всички подписани операции през 2013 г. в обхванатите от мандата региони: Както се вижда от разпределението на рейтингите по стълб 1, значителен принос към целите по мандата — което предполага такъв принос както към целите на самите държави за развитие, така и към приоритетите на ЕС за дадената държава и/или регион — се очаква от над половината от подписаните през 2013 г. операции. Проектите с очакван добър принос са в съответствие с целите по мандата и биха могли да имат значителен принос към целите на самата държава или на ЕС за развитие и умерен принос към другите цели. При стълб 2 отличен рейтинг се очаква от 9 % от подписаните операции, сред които са преките операции с норма на икономическа възвръщаемост (НИВ) над 15 % или тези, извършвани чрез посредници (кредитни линии), които имат изключителен принос за увеличаването на достъпа до финансиране, както и за развитието на финансовия сектор в среда с относително нисък риск. Очаква се рейтингът на над 86 % от операциите да бъде добър. Тук се включват преките операции със средна НИВ от 10 % до 15 % или тези, извършвани чрез посредници, които допринасят за увеличаването на достъпа до финансиране и за развитието на финансовия сектор в среда обаче с висок риск и с по-малка вероятност от постигането на резултати. От рейтингите по стълб 3 се вижда, че при около 21 % от подписаните през 2013 г. операции се очаква висока добавена стойност, която обикновено се изразява във: удължаване с над 100 % на най-дългия матуритет на дълг, предлаган от пазара на заемополучателя; покриване на икономическия живот на подлежащите на финансиране активи с над 80%; водеща роля в подготовката на проектите и подпомагане при структурирането и/или изпълнението. От други 62 % се очаква добър принос със значителна добавена стойност, която обикновено се изразява в обединяването на значителен технически или секторен принос, или по-високи стандарти и гаранции. Тези 17 % от подписаните операции, чиято очаквана добавена стойност е оценена като умерена, са по принцип стандартни продукти, при които е било необходимо ограничено подпомагане при планирането, структурирането или изпълнението на проектите. 4. СЪТРУДНИЧЕСТВО С КОМИСИЯТА РДСК включва списък на съществуващите рамки на сътрудничество между ЕИБ и Комисията през 2013 г. с оглед засилване на съгласуваността на цялостната подкрепа на ЕС в обхванатите от Решението региони, както и обобщена таблица за размера на подписаното от ЕИБ финансиране при управлението на средствата от ЕС. Документът съдържа и някои от основните дейности, съгласувани между двете институции през 2013 г. 5. СЪТРУДНИЧЕСТВО С МЕЖДУНАРОДНИТЕ ФИНАНСОВИ ИНСТИТУЦИИ Сътрудничеството с останалите международни финансови институции (МФИ) е неделима част от дейността на ЕИБ, като се започне с диалог по институционални въпроси, хоризонтални въпроси, тематични въпроси и взаимни консултации и се стигне до засилени форми на оперативно съфинансиране и разпределяне на задачите. През 2013 г. съвместното финансиране с други МФИ или европейски двустранни институции бе 47 % от общия размер на подписаните от ЕИБ заеми с гаранция от ЕС. В РДСК е включен списък на подписаните операции по съфинансиране през 2013 г. в обхванатите от мандата региони. Диалогът между МФИ се провежда най-вече в рамките на специализирани работни групи, които заседават периодично, за да обменят най-добри практики и разглеждат специфични въпроси. Една такава група работи върху хармонизирането на резултатите между финансовите институции с дейност в частния сектор, а друга подобна бе създадена през 2013 г., за да работи върху хармонизирането на резултатите при проектите в публичния сектор. С оглед на честите искания за информация по специфични въпроси от Г-20 и Г-8 до Световната банка и многостранните банки за развитие са създадени и работни групи ad hoc. ЕИБ участва и в други инициативи за диалог като срещата на ръководителите на многостранни банки за развитие, която банката организира през януари 2014 г. ЕИБ също така играе ключова роля в платформата на ЕС за смесено финансиране в областта на външното сътрудничество. [1] OВ L 280, 27.10.2011 г., стр. 1. [2] Annual Report 2013 on EIB activity in Africa, the Caribbean and Pacific, and the overseas territories, EIB, 06/2014, ISBN 978-92-861-2059-6 [Годишен доклад за 2013 г. относно дейността на ЕИБ в държавите от Африка, Карибския и Тихоокеанския басейн и отвъдморските територии, ЕИБ, 06/2014, ISBN 978-92-861-2059-6]. [3] OВ L 135, 8.5.2014 г., стр. 1. [4] http://www.eib.org/attachments/country/eib_rem_annual_report_2013_en.pdf [5] Вж. Доклад на Комисията до Европейския парламент и до Съвета относно Гаранционния фонд и неговото управление през 2013 г. — COM(2014) 463 final от 16.7.2014 г. и работния документ на службите на Комисията към него — SWD(2014) 241 final. [6] Вж. работния документ на службите на Комисията — COM(2012) 357 final. По силата на Решение № 1080/2011/ЕС от 25 октомври 2011 г. Комисията представя на Европейския парламент и на Съвета окончателен доклад за прилагането му. Докладът обхваща операциите на ЕИБ по финансиране, подписани през обхванатия от решението период[1] — от 2007 г. до 30 юни 2014 г. (след удължаване с шест месеца на срока на действие на решението). Той допълва анализа в годишния доклад за 2013 г. за външната дейност на ЕИБ с гаранция от бюджета на ЕС, като взима предвид целия срок на действие, включително шестмесечното удължаване през 2014 г. В Решението максималният таван на операциите на ЕИБ по финансиране, ползващи се с гаранция от ЕС (29,5 млрд. евро), бе разбит на общ мандат от 27,5 млрд. евро и мандат в областта на изменението на климата от 2 млрд. евро. Общият мандат се разбива на регионални тавани и техни подгрупи. Използване на външния мандат Към 30 юни 2014 г. окончателното използване на мандата е 99 % (98 % за мандата в областта на изменението на климата) с малки регионални различия, както е показано в следната таблица (стойностите са в млн. евро). Политическите събития принудиха ЕИБ да отложи три операции в Украйна и Русия, които иначе щяха да бъдат сключени преди края на юни. Поради тези непредвидени обстоятелства пренасочените през последните 6 месеца към Източното партньорство средства бяха усвоени само частично (82 млн. евро от общо 200 млн. евро). Събитията в Тайланд имаха подобно отражение върху една операция. Таблица 1: Използване на външния мандат 2007—2014 г. (към 30.6.2014 г.) Операции със субекти на поддържавно равнище в рамките на мандата Операциите със субекти на поддържавно равнище се оказаха от огромна полза за целите на външната политика на ЕС, тъй като позволиха на ЕИБ да подкрепи редица изключително полезни проекти, по-специално за подпомагане на МСП, за разработване на общинска инфраструктура, за социално жилищно настаняване и борба с изменението на климата. Към края на юни 2014 г. таванът в размер на 2,6 млрд. евро за операции на поддържавно равнище, ползващи се с цялостна гаранция от ЕС, бе изчерпан. Бяха подписани 27 операции в 9 държави. Изплатени суми по заеми по проекти, подкрепяни от мандата Към края на юни 2014 г. по подкрепяни от мандата инвестиционни проекти заемополучателите бяха усвоили 14,4 млрд. евро или 50 % от нетните подписани суми. Като се има предвид, че част от отпуснатите заеми бяха договорени едва наскоро, както и че срокът на изпълнение на проектите обикновено е дълъг, през следващите години този процент се очаква постепенно да нарасне. Таблица 2: Кумулативен размер на подписаните заеми и изплатените средства в рамките на мандата към края на юни 2014 г. Общо финансиране от ЕИБ — в рамките на мандата и изцяло на собствен риск Общо за периода 2007—6.2014 г. ЕИБ подписа операции по финансиране в обхванатите от мандата региони на стойност 47,2 млрд. евро, от които 64 % (30,4 млрд. евро брутно подписани заеми) с гаранция от ЕС, а останалата част — по механизми за отпускане на заеми от банката изцяло на собствен риск. С цялостна гаранция от ЕС се ползват 22,7 млрд. евро заеми с контрагенти на държавно или поддържавно равнище, а с гаранция за политически риск — 7,7 млрд. евро заеми за частния сектор. Таблица 3: Операциите на ЕИБ по финансиране в географските зони на мандата по естество на гаранцията През периода на мандата ЕИБ подписа заеми в 46 държави, попадащи в обхвата на Решението. В 40 държави финансирането бе предоставено по мандата с гаранция от ЕС, а в 26 — по механизмите със собствен риск на ЕИБ. Всички държави получателки — с изключение на три (Хърватия, Израел и Русия[2]) — са развиващи се страни съгласно списъка на ОИСР на получатели на официална помощ за развитие. 25 % от финансирането от ЕИБ бе подписано с държави с по-нисък среден доход (17 държави), с нисък среден доход (Таджикистан) или с държави, които са сред най-слабо развитите държави (Бангладеш и Непал). Най-голям дял от дейността има подкрепата за развитие на инфраструктурата, по-специално в секторите на енергетиката и транспорта, които заедно представляват около половината (52 %) средства по подписани заеми в рамките на мандата. На второ място е развитието на частното предприемачество, основно чрез кредитни линии на банки посредници, с 47 % от кредитирането на собствен риск на ЕИБ или 20 % от подписаните заеми в рамките на мандата. Финансирането за подобряване на водоснабдяването и канализационните системи, както и инвестициите в здравеопазването и образованието, бяха предоставени почти изключително в рамките на мандата. Принос на цялостното кредитиране за осъществяването на стратегическите цели на ЕС От 2007 г. насам ЕИБ е сключила 437 операции, от които 271 в рамките на мандата, 132 по механизмите със собствен риск и 34 операции с рисков капитал с ресурси от трети страни. Следната диаграмa показва приноса на всички тези операции към целите по мандата, изразен като размер и дял на операциите, подписани през 2007—6.2014 г. Диаграма 1: Кумулативен принос към целите по мандата[3] По време на мандата бяха финансирани 108 проекта със съществени компоненти в областта на климата. Финансирането в тази област достигна 12 млрд. евро или 25 % от общия размер подписани от ЕИБ заеми от собствени ресурси (с изключение на операциите с ресурси от трети страни). Частта за мандата сама по себе си е 26 %. Таблица 4: Действия в областта на климата през 2007—6.2014 г. в обхванатите от мандата региони Съвместно финансиране с други МФИ и обединяване на заеми и безвъзмездни средства През целия мандат 58 % от общия размер на финансирането от ЕИБ в рамките на мандата бе съфинансирано от други МФИ. Таблица 5: Операции на ЕИБ по финансиране, обединени с безвъзмездни средства от ЕС или със съфинансиране от други МФИ 27 % от общия размер на заемите в рамките на мандата бяха свързани с безвъзмездни средства, главно под формата на инвестиционни субсидии или техническа помощ. Като бюджетни кредити от ЕС, най-голямо финансиране през 2007—2013 г. — съответно 229 млн. евро и 223 млн. евро — получиха Инвестиционната рамка за Западните Балкани и Инструментът за инвестиции в рамките на ЕПС. През този период по Инструмента за инвестиции в Латинска Америка бяха отпуснати 25 млн. евро, по Механизма за инвестиции в Азия — 5,7 млн. евро и по Механизма за инвестиции в Централна Азия — 4,3 млн. евро. В повече от половината държави (22 от 40), в които ЕИБ предостави финансиране в рамките на мандата, бе извършено обединяване на заеми и безвъзмездни средства. [1] Изпълнението на мандата започна на 1 август 2007 г. (след подписването на споразумението за гаранция от ЕС) и бе удължено до 30 юни 2014 г. [2] Подписването на допълнителни потенциални операции в Русия ще зависи от съответните санкции от страна на ЕС. [3] Един проект може да допринесе за повече от една цел по мандата.